###  **ព្រះរាជាណាចក្រកម្ពុជា**

### **ក្រសួងកិច្ចការនារី ជាតិ សាសនា ព្រះមហាក្សត្រ**

### កម្មវិធីទស្សនកិច្ចសិក្សា

### របស់កម្មវិធីការអភិវឌ្ឍភាពជាអ្នកដឹកនាំយុវជនដើម្បីសមភាពយេនឌ័រ

### នៅសហគមន៍ព្រៃឈើព្រៃក្បាលបី ឃុំទីពោ ស្រុកសន្ទុក ខេត្តកំពង់ធំ

ថ្ងៃទី១៩ ដល់ ថ្ងៃទី២១ ខែតុលា ឆ្នាំ២០២០

សេចក្តីផ្តើម

 ដោយមើលឃើញគម្លាតនៃការទទួលបានចំណេះដឹង និងជំនាញទន់របស់យុវជនជាស្រ្តី និងបុរស នៅតែមានច្រើន នៅក្នុងឆ្នាំ២០១៩ បណ្តាញមន្រ្តីវ័យក្មេង ក្រសួងកិច្ចការនារី បានផ្តួចផ្តើមគំនិតក្នុងការរៀបចំកម្មវិធីការអភិវឌ្ឍភាពជាអ្នកដឹកនាំ ដើម្បីសមភាព​យេនឌ័រ ក្នុងគោលបំណងរួមចំណែកអភិវឌ្ឍន៍ធនធានយុវជន តាមសាកលវិទ្យាល័យ និងមន្រ្តីវ័យក្មេងក្រសួងកិច្ចការនារី និងក្រសួងស្ថាប័នដៃគូ ក្នុងការរួមចំណែកការលើកកម្ពស់សមភាពយេនឌ័រ ។

 ដើម្បីឱ្យអ្នកចូលរួមទាំងអស់ស្វែងយល់បានកាន់តែស៊ីជម្រៅ អំពីស្ថានភាពយេនឌ័រ និងភាពជាអ្នកដឹកនាំនៅតាមស្ថាប័ន កម្មវិធីក៏មានបញ្ចូលនូវការចុះទស្សនៈកិច្ចសិក្សានៅស្ថាប័នថ្នាក់ក្រោមជាតិផងដែរ ដូចជាមន្ទីរកិច្ចការនារី ការិយាល័យកិច្ចការនារីស្រុក សាលាឃុំ ជាដើម។

​ ក្នុងន័យនេះទស្សន កិច្ចសិក្សាទៅកាន់សហគមន៍ព្រៃឈើ ព្រៃក្បាលបី នៅក្នុងទីពោធិ៍ ស្រុកសន្ទុក ខេត្តកំពង់ធំ នឹងផ្តល់ឱកាសដល់អ្នកចូលរួម ឆ្លុះបញ្ចាំងពីតថភាពជាក់ស្តែងទៅនឹងទ្រឹស្តីដែលបានរៀននៅក្នុងវគ្គបណ្តុះបណ្តាលដើម្បីស្វែងរកគម្លាតឬបញ្ហាយេនឌ័រ និងរៀបចំជាផែនការសកម្មភាពដើម្បីឆ្លើយតបទៅនឹងបញ្ហាឬគម្លាតទាំងនោះ។

**គោលបំណង៖**

​​ ទស្សនកិច្ចសិក្សានេះនឹងផ្តល់ឱកាសឲ្យក្រុមយុវជន ដែលជាអ្នកចូលរួម៖ ស្វែងយល់រៀនសូត្រពីបទពិសោធន៍ ក្នុងការអភិវឌ្ឍសហគមន៍ព្រៃឈើ ដោយផ្តោតលើទិដ្ឋ ភាពយេនឌ័រ ភាពជាអ្នកដឹកនាំ ការចូលរួមក្នុងដំណើរការគ្រប់គ្រងសហគមន៍ព្រៃឈើ។

**លទ្ធផលរំពឹងទុក៖**

យុវជន និងមន្រ្តីចុះទស្សនកិច្ចសិក្សា នឹងទទួលបានចំណេះដឹង និងព័ត៌មានពាក់ព័ន្ធនឹង៖

* ការដឹកនាំសហគមន៍ ការចូលរួមរបស់ស្រ្តីនៅសហគមន៍ ការធ្វើការងារជាក្រុម បញ្ហាយេនឌ័រនៅក្នុងសហគមន៍ព្រៃឈើ ការគៀរគរធនធាន ការចូលរួមយុវជន នៅក្នុងសហគមន៍ព្រៃឈើ និងនៅថ្នាក់មូលដ្ឋាន។
* បញ្ហាប្រឈម និងតម្រូវការ ក្នុងការអភិវឌ្ឍសហគមន៍ព្រៃឈើ ព្រមអនុសាសន៍គន្លឹះៗ ។

**សមាសភាពអ្នកចូលរួម៖**

​ អ្នកចូលរួមក្នុងទស្សនកិច្ចសិក្សានេះមាន ៣០រូប មកពី​ក្រសួងកិច្ចការនារី (ថ្នាក់ដឹកនាំ នាយកដ្ឋានពាក់ព័ន្ធ យុវជននិងសិក្ខាកាមដែលជាសមាជិកកម្មវិធី ការអភិវឌ្ឍភាពជាអ្នកដឹកនាំយុវជនដើម្បីសមភាពយេនឌ័រ​)។

**ពេលវេលា ៖** ទស្សនកិច្ចនេះមានរយះពេល​ ​ថ្ងៃ គឹថ្ងៃទី​ ២០២០​

### **ទីកន្លែង៖** នៅសហគមន៍ព្រៃឈើព្រៃជើងភូមិ ឃុំទីពោ ស្រុកសន្ទុក ខេត្តកំពង់ធំ

### **កម្មវិធី**

|  |  |  |
| --- | --- | --- |
| ពេលវេលា | សកម្មភាព | អ្នកសម្របសម្រួល |
| **ថ្ងៃទី ១៖ ១៩ ខែតុលា ឆ្នាំ២០២០** |
| 0៩.០០-១២.០០ | ធ្វើដំណើរពីក្រសួងកិច្ចការនារីទៅខេត្ត កំពង់ធំ និងរៀបចំកន្លែងស្នាក់នៅទីរួមខេត្ត  | ទាំងអស់គ្នា |
| ១២.០០-១៣.៣០ | អាហារថ្ងៃត្រង់ |  |
| ១៣.៣០-១៥.០០ | ការណែនាំពីទស្សនកិច្ចសិក្សា៖ * កម្មវិធីទស្សនកិច្ចសិក្សា
* ទិដ្ឋភាពទូទៅនៃសហគមន៍ព្រៃឈើនៅកម្ពុជា
* ទិដ្ឋភាពទូទៅនៃសហគមន៍ព្រៃឈើនៅខេត្តកំពង់ធំ
* ព័ត៌មានទូទៅ (សង្ខេប) ពីសហគមន៍ព្រៃឈើ ព្រៃក្បាលបី
 | RECOFTC ខ័ណ្ឌរដ្ឋបាលព្រៃឈើ កំពង់ធំ |
| ១៥.០០-១៥.៣០ | សម្រាកអាហារសម្រ៉ន់ |  |
| ១៥.៣០-១៦.៣០ | ការបង្ហាញពីសកម្មភាពលំអិត និងការត្រៀមរៀបចំសម្រាប់ការចុះទស្សនកិច្ច សិក្សានៅសហគមន៍ព្រៃឈើព្រៃក្បាលបី | RECOFTC អ្នកចូលរួមទាំងអស់ |
| **ថ្ងៃទី ២​ ៖ ២០ តុលា ឆ្នាំ២០២០** |
| ០៨.០០-០៩.០០ | ធ្វើដំណើរពីខេត្តកំពង់ធំទៅសហគមន៍ព្រៃឈើ ព្រៃក្បាលបី (ឃុំទីពោធិ ស្រុកសន្ទុក ខេត្តកំពង់ធំ) | អ្នកចូលរួមទាំងអស់ |
| ០៩.០០-០៩.១៥ | ការស្វាគមន៍ និងការណែនាំពីទស្សនកិច្ចសិក្សា | តំណាងអ្នកចូលរួម |
| ៩:១៥-១០:០០ | បទបង្ហាញពីស្ថានភាពទូទៅនៃសហគមន៍ព្រៃឈើ ព្រៃសហគមន៍ (សំណួរនិងចំឡើយ) | លោក ឃួន មុំ ប្រធាន សហគមន៍ព្រៃឈើ ព្រៃក្បាលបី |
| ១០:០០-១០:១៥ | សម្រាកអាហារសម្រន់ |  |
| ១០.១៥-១២:០០ | ក្រុមទី១ ៖ ពិភាក្សាពីការគ្រប់គ្រងសហគមន៍ព្រៃឈើ កិច្ចសហការជាមួយអជ្ញាធរដែនដី (ភូមិ ឃុំ) និងមន្រ្តីជំនាញរដ្ឋបាលព្រៃឈើ | គណៈកម្មការគ្រប់គ្រងសហគមន៍ មេភូមិ ក្រុមប្រឹក្សាឃុំ មន្រ្តីសង្កាត់រដ្ឋបាលព្រៃឈើ |
| ក្រុមទី២ ឥណទាន៖ ពិភាក្សាពីការប្រើប្រាស់យន្តការឥណទាន សហគមន៍ព្រៃឈើ សម្រាប់ការពារធនធានព្រៃឈើ បង្កើនជីវភាព និងលើកកំពស់ការចូលរួមក្នុងការសម្រេចចិត្តលើការងារសហគមន៍ព្រៃឈើ | ក្រុមឥណទានសហគមន៍ព្រៃឈើ ព្រៃក្បាលបី |
| ក្រុមទី៣ ៖ ពិភាក្សាពីការចូលរួមរបស់ស្ត្រី ក្នុងការគ្រប់ គ្រងសហគមន៍ព្រៃឈើ ការទទួលបានផលប្រយោជន៍ ពីសហគមន៍ព្រៃឈើ និងភាពប្រឈមដែលពួកគេ ជួប្រទះ  | តំណាងសមាជិកស្ត្រី  |
| ក្រុមទី៤៖ ពិភាក្សាពីការចូលរួមរបស់យុវជនក្នុងការគ្រប់ គ្រងសហគមន៍ព្រៃឈើ ការទទួលបានផលប្រយោជន៍ ពីសហគមន៍ព្រៃឈើ និងភាពប្រឈមដែលពួកគេ ជួប្រទះ  | តំណាងយុវជន |
| ក្រុមទី៥​៖ ពិភាក្សាពីទស្សនរបស់ចាស់ទុំ ក្នុងការគ្រប់ គ្រងសហគមន៍ព្រៃឈើ ការទទួលបានផលប្រយោជន៍ ពីសហគមន៍ព្រៃឈើ និងភាពប្រឈមដែលពួកគេ ជួប្រទះ  | តំណាងចាស់ទុំក្នុងភូមិ |
| ១២:០០-១៣:៣០ | អារហារថ្ងៃត្រង់ |  |
| ១៣:៣០-១៤:៣០ | ក្រុមនីមួយៗពិនិត្យលទ្ធផលពិភាក្សារបស់ខ្លួន ដើម្បី បង្ហាញដល់ក្រុមផ្សេង  | អ្នកចូលរួម |
| ១៤:៣០-១៦:៣០ | ការបង្ហាញ និងឆ្លុះបញ្ចាំងពីលទ្ធផលពិភាក្សាដោយ តំណាងក្រុមនីមួយៗ៖ 1. ក្រុមទី១ ៖ ការគ្រប់គ្រង និងកិច្ចសហការ
2. ក្រុមទី២ ៖ ឥណទានសហគមន៍
3. ក្រុមទី៣ ៖ ការចូលរួមរបស់ស្ត្រី
4. ក្រុមទី៤ ៖ ការចូលរួមរបស់យុវជន
5. ក្រុមទី៥ ៖ តួនាទីចាស់ទុំក្នុងសហគមន៍
 | តំណាងក្រុមនីមួយៗ |
| ១៦:៣០-១៧:០០ | បូកសរុបលទ្ធផល ទស្សនកិច្ចសិក្សា និងសេចក្តីថ្លែងអំណរគុណដល់តំណាងសហគមន៍ ដោយអ្នកចូលរួម |  |
| ១៧:០០-១៨:០០ | ធ្វើដំណើរត្រឡប់ទៅកំពង់ធំ |  |
| **ថ្ងៃទី ៣៖ ថ្ងៃទី២១ ខែតុលា ឆ្នាំ២០២០** |
| ០៨.៣០-១៣.០០ | ធ្វើដំណើរត្រឡប់ទៅភ្នំពេញ |  |